A legtöbb magánszemélyként kötött egészségbiztosításnál a meglévő betegség kezelését nem téríti meg a biztosító, de akadnak kivételek, ahol nem veszik figyelembe a kórelőzményeidet. Ezért is érdemes hozzánk, szakértőkhöz fordulnod, hogy lehetőség szerint megoldást találjunk a meglévő betegséged kezelésére. Alapvetően viszont igaz az a legtöbb kockázati biztosításra, mint amilyen az egészségbiztosítás is, hogy jövőbeli, előre nem látott káresemény után fizet (jelen esetben szolgáltat). A gépjármű-biztosítás vagy a lakásbiztosítás sem fog fizetni, ha utólag, a kár bekövetkezte után akarunk pénzt kapni a biztosítótól. Érdemes tehát előre felkészülni, mert sosem lehet tudni, mikor jön a baj, így egészségbiztosítást is még egészségesen érdemes kötni. Már csak azért is, mert egészségesen indítva olcsóbb is az egészségbiztosítás.